นักวิทยาศาสตร์กำลังค้นพบอุปกรณ์แบบใหม่ ที่อาจช่วยยืดชีวิตของผู้ป่วยโรคหัวใจได้
องค์การอนามัยโลกระบุว่า ในแต่ละปีจะมีประชากรโลกเสียชีวิต ด้วยโรคหัวใจราว 17 ล้านคน และโรคหัวใจนี้คือสาเหตุการเสียชีวิตอันดับหนึ่ง ของปร
อย่างไรก็ตามนักวิทยาศาสตร์กำลังค้นพบอุปกรณ์แบบใหม่ ที่ว่ากันว่าอาจช่วยยืดอายุของผู้ป่วยโรคหัวใจได้ คุณRichardStowe ชายวัย 78 ปี ดูดูไปแล้วก็เหมือนกับผู้ชายสูงอายุทั่วไปแต่ภายในทรวงอกของผู้ป่วยโรคหัวใจผู้นี้ มีอุปกรณ์ชนิดหนึ่งติดอยู่ซึ่งมีลักษณะเหมือนเครื่องสูบน้ำขนาดเล็ก ที่ช่วยให้เลือดไหลเวียนไปทั่วร่างกายด้านข้างลำตัวของคุณ Stowe จะมีแบตเตอรี่ก้อนเล็ก 2ก้อนและสายไฟที่เชื่อมต่อ ไปยังอุปกรณ์ในร่างกายที่ว่านั้นแพทย์เรียกอุปกรณ์ดังกล่าวว่า HeartMate 2 ซึ่งเป็นเครื่องมือที่เชื่อว่าจะช่วยปฏิวัติการเยียวยารักษาผู้ป่วยโรคหัวใจได้ในอนาคตโดยสำนักงานอาหารและยาสหรัฐ ได้รับรองให้สามารถใช้อุปกรณ์นี้ ทำงานแทนหัวใจได้อย่างถาวรสำหรับผู้ป่วยโรคหัวใจ ที่อายุมากเกินกว่าจะเข้ารับการผ่าตัดเปลี่ยนถ่ายหัวใจ คุณหมอLeslieMiller แห่ง Washington Hospital Centerซึ่งร่วมในการทดลองประสิทธิภาพ ของเครื่องปั๊มหัวใจแบบต่างๆ รวมทั้ง HeartMate2 นี้ด้วย กล่าวว่าโรคหัวใจล้มเหลวนั้น มักจะเกิดกับผู้ป่วยโรคหัวใจที่อายุมากกว่า60 ปี ซึ่งมีโอกาสน้อย ที่จะเข้ารับการผ่าตัดเปลี่ยนถ่ายหัวใจ ดังนั้น HeartMate2 จึงเป็นทางเลือกสำคัญสำหรับผู้ป่วยหลายๆ คน ผลการทดลองใช้เครื่องปั๊มหัวใจHeartMate2 พบว่า ในจำนวนผู้ป่วยโรคหัวใจขั้นรุนแรง ที่เดิมมีเพียง 8%เท่านั้นที่มีโอกาสจะรอดชีวิตไปอีก 2 ปี แต่เมื่อใช้เครื่อง HeartMate 2 นี้ พบ่วามีผู้ป่วยที่มีโอกาสมีชีวิตยืนยาวขึ้น เพิ่มขึ้นเป็น 58% คุณRichardStowe บอกว่า ก่อนที่จะติดเครื่องมือนี้ไว้ในร่างกายเขาเดินได้เพียง 25-30 ฟุตก็หอบแล้ว แต่เมื่อมี HeartMate 2เขาเดินได้ไกลกว่าเดิมมาก และที่สำคัญเขาแทบไม่รู้สึกเลยว่า มีเครื่องปั๊มหัวใจติดอยู่ภายใน เครื่องปั๊มหัวใจนี้ไม่ได้ใช้กับผู้สูงอายุเท่านั้นแต่ปัจจุบันได้มีการนำมาใช้กับวัยรุ่น หรือแม้แต่เด็กทารกที่ถูกเชื้อไวรัสทำลายหัวใจแล้วด้วยและขณะนี้นักวิจัยกำลังใช้เครื่องนี้ เป็นอุปกรณ์ทำงานแทนหัวใจเพื่อให้หัวใจได้พักผ่อนและฟื้นตัวได้ในระยะยาว สำหรับเรื่องความคุ้มค่าหรือค่าใช้จ่ายของเครื่องปั๊มหัวใจนั้น คุณหมอ Miller บอกว่าผู้ป่วยโรคหัวใจที่ใช้เครื่องมือนี้ จะมาโรงพยาบาลน้อยครั้งลง และจะช่วยลดค่าใช้จ่ายในการมาพบหมอได้มากทีเดียว